ישיבת מליאה, כנסת 25, פרוטוקול מספר 57, 2023-03-23 00:00

אמיר אוחנה: חברי הכנסת, אני מתכבד לפתוח את ישיבת הכנסת היום, א' בניסן התשפ"ג, 23 במרץ 2023

אמיר אוחנה:  הישיבה היום נקבעה אך ורק לצורך הנחת התקציב

אמיר אוחנה:  היות שאני מבין שהתקציב ממש בדרכו לכאן, אנחנו נצא להפסקה ונחדש את הישיבה בעוד חצי שעה, ב-09:30 בדיוק

אמיר אוחנה: אני מחדש את ישיבת הכנסת שנקבעה לצורך הנחת התקציב, ומברך את הקבוצה שנמצאת איתנו כאן ביציע מגרמניה

אמיר אוחנה:  ברוכים הבאים, Welcome to the Knesset

אמיר אוחנה:      סגנית מזכיר הכנסת, בבקשה

אלינור ימין: תודה

אלינור ימין:  ברשות יושב-ראש הכנסת, הינני מתכבדת להודיעכם, כי הונחו היום על שולחן הכנסת –      לקריאה ראשונה, מטעם הממשלה: הצעת חוק התקציב לשנת הכספים 2023, התשפ"ג–2023; הצעת חוק התקציב לשנת הכספים 2024, התשפ"ג–2023; הצעת חוק התוכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024), התשפ"ג–2023; הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2023 ו-2024), התשפ"ג–2023; הצעת חוק הפחתת הגירעון והגבלת ההוצאה התקציבית (תיקון מס' 23) (הוראת שעה), התשפ"ג–2023; הצעת חוק-יסוד: משק המדינה (תיקון מס' 13); הצעת חוק ההתאמות הפיסקליות, התשפ"ג–2023

אלינור ימין:  תודה

אמיר אוחנה: תודה רבה לסגנית מזכיר הכנסת

אמיר אוחנה:      תם סדר-היום

אמיר אוחנה:  הישיבה הבאה תתקיים ביום ראשון, ד' בניסן התשפ"ג, 26 במרץ 2023 בשעה 16:00

אמיר אוחנה:  ישיבה זו נעולה